
Laste arvu suurendamine Narva Lasteaia Pääsuke lasteaiarühmas
1. Asjaolud ja menetluse käik
Narva Lasteaed Pääsuke on tavaline 6rühmaline lasteasutus, milles 2015/2016. õppeaastal on 2 sõimerühma ja 2 lasteaiarühma. Sõimerühmades käivad ühe- kuni kolmeaastased lapsed, lasteaiarühmades käivad kolme- kuni seitsmeaastased lapsed. Narva Lasteaia Pääsuke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda saabus 25.08.2015. a Narva Lasteaia Pääsuke direktori taotlus nr 3.1-18/7962  palvega lubada laste arvu suurendamist kuni 24 last aiarühmas Lepatriinud. Laste arvu suurendamine on heakskiidetud lasteaia hoolekogu poolt (24.08.2015. a hoolekogu koosoleku protokoll nr 1).
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu lasteaiarühmas kuni nelja lapse võrra.

3. Otsus
Suurendada laste arvu Narva Lasteaia Pääsuke (registrikood 75026902) lasteaiarühmas „Lepatriinud“ kuni 24 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

